Vittmi Siġġiwin li mietu fl-aħħar Gwerra Dinjija Tagħrif miġbur minn Joseph Schembri Is-sena li għaddiet Malta fakkret il-convov ta' Santa Marija u dawk il-qalbiena li ġġieldu u stinkaw fil-gwerra; kemm 'il dawk li ħallewna għal dejjem, kif ukoll 'il- dawk li għadhom mimlijin bil-għomor u bil-għoti ta' xi medalji, u b'xi monumenti jew lapidi b'tifkira tagħhom. Ħamsin sena ilu (1942), il-Gvernatur Jackson kien qal: 'Is-sena 1942 ser tkun sena iebsa' kif fil-fatt kienet. Kienet l-eqqel taqtigħa tal-gwerra, fejn kellna ħafna attakki ħorox, ġuħ, tbatija kbira u ħafna mwiet. Kienu żminijiet koroh ħafna, lejlu nhar attakki mill-ajruplani ta' l-għadu bla waqfien ta' xejn. il-ħoss tas-sirena li kien sinjal li kienu ġejjin l-attakki kien jinstema' jvenven Kulħadd imwerwer bil-biża', iħalli kollox u jiġri għall-kenn ġo xi xelter. Fiżmien il-gwerra fis-Siġġiewi kienu ġew ħafna refuġjati minn barra r-raħal. il-mibki kappillan Dun Franġisk Saver Mangion kien iħeġġeġ lin-nies tar-raħal biex lir- refuġjati ngħinuhom mill-aħjar li nistgħu. Qegħdin infakkru u niftakru f'dawk il-vittmi tar-raħal tagħna li mietu f'dawk iż-żminijiet. Ġbarna din l-infor- mazzjoni mingħand nieshom stess u oħrajn li kienu jafuhom. Sammut Mikiel (Kalanġ) Ta' Karlu', ta' 46 sena, ir-raġel ta' Rita ta' 8, Sqaq Nru. 1, Pjazza San Nikola. (Kien joqgħod Raħal Ġdid, kif bdiet il-gwerra ġie hu u l-mara u qagħad għand niesu, ghax hu kien mir-raħal.) Nhar il-Ġimgħa l-Kbira, 11 t'April 1941, bejn id-disgħa u l-għaxra u nofs ta' fil-għaxija, ajruplan ta' l-għadu waddab żewġ bombi li ġew waħda fuq is-saqaf ta' l- oratorju. Dan waqa' parti minnu n-naħa ta' ġewwa. Il- bomba l-oħra ġiet fuq id-dar ta' Mikiel, in-naħa ta' ġewwa mal-ġardina. Taħt is-sodda kien hemm ġiebja mimlija bl-ilma, ix-xorok inqassmu, u Mikiel, bis-sodda b'kollox, intradam fil-ġiebja. Meta l-qraba ndunaw li Mikiel kien safa' mirdum, dawm battlu l-ilma u tellgħuħ mejjet mill-ġiebja. Schembri Nikola 'Tal-Parent', ta' 50 sena. Ta' 4, Sqaq Triq il-Knisja l- Qadima. Kien membru ħabrieki ta' l-Azzjoni Kattolika. Nhar it-Tnejn 29 ta' Diċembru, 1941, bejn l-erbgħa u l- ħamsa ta' wara nofsinhar, Kola kien fl-għalqa tal-lewża. Wara li spiċċa mix-xogħol, kien qiegħed ilibbes il- bagħla u jarma l-karettun. Daqqet is-sirena u mar jiġri għall-kenn taħt il-blata tal-bieb ta' l-għorfa. Waqgħet bomba fil-qrib. Din splodietu biċċa splinter mikwijataret u nifdet 'il Kola u l-bieba ta' l-għorfa. Kola miet fil-pront. Saliba Luqa 'Ta' Sieqha Ross', ta' 27 sena. It-tifel ta' Nikola tar- razzett ta' Bur ix-Xewk. Nhar is-Sibt 3-ta' Jannar, 1942, Luqa kien qiegħed ir- razzett, daqqetis-sirena, u mar jiġrilejn ix-xelter. F'daqqa waħda laqtitu biċċa splinter u ntasab għal mejjet fl-art. Farrugia Ċensu 'Tal-Qawwi', ta' 23 sena. Ir-raġel ta' Nikolina ta' 39, Triq tan-Nofs. Schembri Wiġi Miet fl-età tenera ta' 4 snin. It-tifel ta' Nikola u Angela nee Farrugia ta' 10-11 Triq il-Knisja l-Qadima. Micallef Ġanna 'Ta' Barbarija', ta' 17-il sena. It-tifla ta' Ġużeppi u Speranza ta' 82 Triq San Ġakbu. Nhar it-Tlieta 13 ta' Jannar, 1942, bejn id-disgħa u l- għaxrata' fil-għodu, Ċensu, Wiġiu Ġanna kienu qegħdin fir-remissa tar-razzett ta' Parsottu jieklu biċċa ħobż. F'daqqa waħa tiġi balla ta' kanun li ma kenitx ħadet fl- ajru quddiem ir-remissa. Meta splodiet, biċċa splinter laqtithom, fejn instab li Ċensu kien mejjet. Wiġi miet fl- Isptar ta' Bugeja, il-Ħamrun dak in-nhar stess fil-għaxija. Ġanna mietet jumejn wara, nhar il-Ħamis 15 ta' Jannar fl-istess sptar ta' Bugeja, il-Ħamrun. Attard Leonardu 'Ta' Kaspan' jew Tad-Dawwar'.. Ta' 57 sena. Ir-raġelta' Ġużeppa ta' 23 Triq San Ġakbu. Nhar il-Ħamis 29 ta' Jannar, 1942 Nardu kien qiegħed jiżbor id-dwieli fl-għalqa ta' Manduca. Kull meta kienet iddoqq is-sirena kien imur jistkenn. Dak in-nhar daqqet is-sirena u Nardu baqa' jiżbor id-dwieli. Minn naħa tal- Buskett lejnta' Manduca ġew żewġ ajruplani ta' l-għadu li baqgħu sejrin għal Ħal Far. F'ħin minnhom dawru r- rotta u reġgħu ġew lura lejn ta' Manduca, fejn tefgħu l- bombi, u Nardu ġie f'nofshom. X'ħin il-bombi splodew, Nardu nstab mejjet fuq il-ħajt tas-sejjieħ ta' l-għalqa. Kieku Nardu daħal fil-kamra, kien imut xorta waħda. Dan għaliex il-kamra waqgħet rna' l-isplużjoni. Radju għall-Providenza se jxandar: Il-Ħadd 20 ta' Diċembru mid-9.00 sa nofsinhar ji Gil AL-PROT IMAM ji (50.30 FMI) (LQA TA' FERH 199 sGħaqda Wirt is-Siġġiewi qed tistieden lis-Siġġiwin kollha sabiex bejn il-Ħadd imgħa 25 ta' Diċembru isegwu ''Radju għall-Providenza'. L-istazzjon ta' l-Għaqda 'Wirt is-Siġġiewi' għal żmien il-Milied. Fost il-programmi se jkun hemm dawk mużikali u kulturali, u lejlet u nhar il-Milied jinqraw l-offerti tagħkom b'riżq id-Dar tal-Providenza f'Ħolqa ta' Ferħ. It-Tnejn 21, it-Tlieta 22 u l-Erbgħa 23 ta' Diċembru mill-5.00 p.m. sad-9.00 p.m. Il-Ħamis 24 u l-Ġimgħa 25 ta' Diċembru mid-9.00 a.m. sas-6.30 p.m. Ta' 58 sena. Ir-raġel ta' Grezz ta' 14 Triq San Ġwann. Nhar it-Tnejn 9 ta' Frar, 1942 għal ħabta ta' l-erbgħa ta' wara nofsinhar sar attakk aħrax u li dam sejjer hafna ħin. Wistin kien fil-għalqa tal-lewża dak il-ħin. Wara ddeċieda li jitlaq lejn id-dar bil-bagħla li kellu. X'ħin kien ħiereġ mill-isqaq tal-wied, laqtitu biċċa splinter minn bomba li kienet waqgħet fil-qrib u ħallietu mejjet fl-art. Il-bagħla ma kien ġralha xejn. Ta' 32 sena. It-tifel ta' Carmelo u Nikolina ta' 2 Sqaq il-Qajjied. Nhar il-Ħamis 12 Frar, 1942, Leli kien fit-3. R.M.A. u kien Quarter Master stazzjonat Paola/Tarxien Area. Kien fuq il-kanun, u ġiet bomba ta' l-għadu qribu. Leli ntradam taħt id-debris ta' l-isplużjoni. Wara nstab mejjet taħt id-debris. Leli nġieb is-Siġġiewi fejn ġie midfun fiċ-ċimiterju tal-parroċċa. (ikompli fil-ħarġa li jmiss)